Stasys Skrodenis

Stasys Skrodenis (g. 1938 m. sausio 16 d. Padvariuose, Skaudvilės valsčiuje, Tauragės apskrityje) – Lietuvos kalbininkas, tautosakininkas, vertėjas.

Biografija 
1960 m. Vilniaus universitete baigė lituanistikos studijas.

1960–1965 m. dirbo Lietuvių kalbos ir literatūros institute, 1965–1973 m. Respublikinėje bibliotekoje, 1972–1973 m. Rankraščių skyriaus vedėjas. Nuo 1973 m. Vilniaus pedagoginio instituto Lituanistikos fakulteto Lietuvių ir užsienio literatūros katedros dėstytojas, 1985–1989 m. katedros vedėjas, 1978 m. docentas, profesorius.  1968 m. filologijos mokslų kandidatas, 1992 m. habilituotas daktaras. 

Nuo 1975 m. Suomių literatūros draugijos narys-korespondentas. 1990 m. vienas iš Lietuvos ir Suomijos draugijos atkūrėjų, jos pirmininkas. Kalevalos ir Donelaičio draugijų garbės narys.

Mokslinė veikla 
Mokslinės veiklos baras – lietuvių kalendorinių apeigų tautosaka ir papročiai, lietuvių folkloristikos istoriografija, lyginamieji lietuvių ir suomių liaudies dainų tyrinėjimai.

Išvertė į lietuvių kalbą įvairių suomių autorių knygų. Parengė Augusto Niemio „Lituanistinius raštus“ (1996 m.), rašytojos Mailos Talvio raštus, kuriuose yra svarbių lituanistinių motyvų. Per pastaruosius 5 metus sudarė ir išleido žymių lietuvių folkloristų Antano Mockaus, Juozo Baldžiaus, Zenono Slaviūno rinktinius raštus, vadovavo daugeliui doktorantų, kurie sėkmingai apgynė disertacijas apie lietuvių liaudies folklorą, tradicijas ir papročius, etnosą. 

Verčia iš suomių, estų, sorbų kalbų (pasakų rinkinys „Balanų pilis“).

Bibliografija 

 Dangus, kunigai ir liaudis: antireliginė lietuvių tautosaka / Kazys Grigas, Stasys Skrodenis. – Vilnius: Valstybinė grožinės literatūros leidykla, 1963. – 362 p.<small>
 Liaudies dramos užuomazgos lietuvių kalendorinėse apeigose. – Vilnius, 1966. – 14 p.
 Respublikinė biblioteka, 1919–1969 / Stasys Elsbergas, Algimantas Lukošiūnas, Stasys Skrodenis. – Vilnius, 1969. – 159 p.: iliustr.
 Kalbininko Kazimiero Jauniaus rankraštinis palikimas: katalogas ir publikacijos. – Vilnius, 1972. – 367 p.: iliustr.
 Baubliai. – Vilnius: Mintis, 1974. – 32 p.: iliustr.
 Baubliai. – 2-asis leidimas. – Vilnius: Mintis, 1977. – 31 p.: iliustr.
 Suomių literatūra lietuvių kalba = Suomen kirjallisuutta liettuan kielella: bibliografija. – Vilnius, 1977. – 70 p.
 Raštai / Vladas Rekašius (sud. Stasys Skrodenis, Romas Šarmaitis). – Vilnius: Vaga, 1983. – 245 p.: iliustr.
 Tautosakos rinkimo pagrindai: mokymo priemonė. – Vilnius, 1985. – 99 p.
 Baubliai: svarbiausios žinios. – Vilnius: Mintis, 1986. – 15 p.: iliustr.
 Lietuvių tautosaka scenoje: mokymo priemonė. – Vilnius, 1987. – 106 p.
 Tautosakos rinkimo pagrindai: metodiniai nurodymai. – 2-asis leidimas. – Vilnius: Lietuvos kraštotyros draugija, 1989. – 138 p.
 Baltai ir jų šiaurės kaimynai: lietuvių-estų-suomių senieji kultūriniai-folkloriniai ryšiai. – Vilnius: Vaga, 1989. – 344 p. – ISBN 5-415-00456-4
 Augustas Robertas Niemis: medžiaga bibliografijai. – Vilnius: Vilniaus pedagoginis institutas, 1992. – 34 p.: iliustr.
 Lietuviški suomiški pokalbiai = Kuinka sanotaan suomeksi: ABC programa. – Vilnius: Valstybinis leidybos centras, 1993. – 41 p.
 Dvi meilės: raštai / Maila Talvio. – Vilnius: Valstybinis leidybos centras, 1994. – 371 p. – ISBN 9986-09-014-8
 Nemuno krašto aidai: laiškai Mailai ir Josepiui Mikoloms (dail. Romas Orantas). – Vilnius: Džiugas, 1996. – 361 p.: portr. – ISBN 9986-29-027-9
 Lituanistiniai raštai: lyginamieji dainų tyrinėjimai / Aukusti Robert Niemi. – Vilnius: Džiugas, 1996. – 720 p.: iliustr. – ISBN 9986-29-016-3
 Etninės muzikos ir kultūrinių ryšių puoselėtojas: konferencija, skirta žymaus lietuvių folkloristo, poeto ir vertėjo kanauninko Adolfo Sabaliausko-Žalios Rūtos 45-osioms mirties metinėms, 1995 m. lapkričio 7 d.: pranešimai. – Vilnius: Vilniaus pedagoginio universiteto leidykla, 1996. – 53 p.: iliustr. – ISBN 9986-519-59-4
 Tautosakos rinkėjo vadovas: metodinė priemonė studentų tautosakinei praktikai. – 3-asis leidimas. – Vilnius: Valgra, 2002. – 83 p. – ISBN 9955-493-05-4
 Lietuvos ir Suomijos kultūriniai ryšiai besikeičiančioje Europoje = Liettuan ja Suomen kulttuurisuhteita muuttuvassa Europassa: seminaras, Plokščiai (Šakių raj.), 2003 m. rugsėjo 6 d.: pranešimai (sud. Stasys Skrodenis, Jurgita Ivanauskaitė). – Vilnius: Valgra, 2003. – 101 p.: iliustr. – ISBN 9955-493-14-3
 Broliai Juškos – lietuvių liaudies dainų rinkėjai ir leidėjai / Antanas Mockus. – Vilnius: Tyto alba, 2003. – 277 p.: iliustr. – ISBN 9986-16-275-0
 Docentas Vincas Laurynaitis (1904–1978) / Gintautas Akelaitis, Stasys Skrodenis. – Vilnius: VPU leidykla, 2004. – 23 p.: iliustr. – ISBN 9955-516-65-8
 Folkloras ir folklorizmas: mokymo knyga. – Vilnius: Vilniaus pedagoginio universiteto leidykla, 2005. – 209 p. – ISBN 9955-20-080-4
 Rinktiniai raštai: etnologijos ir tautosakos baruose / Juozas Baldžius. – Vilnius: Lietuvių literatūros ir tautosakos institutas, 2005. – 555 p. – ISBN 9955-698-08-X
 Juodasis kryžius, arba Palydėti pasmerktieji: karo kapeliono atsiminimai / Adolfas Sabaliauskas. – 2-asis leidimas. – Vilnius: Vilniaus pedagoginio universiteto leidykla, 2006. – 73 p. – ISBN 9955-20-073-1
 Baubliai: trumpos žinios turistui. – Klaipėda: Druka, 2007. – 31 p.: iliustr. – ISBN 978-9955-735-10-6
 Lietuvos ir Suomijos draugija, 1927–2000 = Liettua-Suomi-seura, 1927–2000: istorijos apybraiža. – Vilnius: Džiugas, 2007. – 174 p.: iliustr. – ISBN 9986-29-048-1
 Lietuviški-suomiški pokalbiai = Liettualais-suomalainen keskusteluopas. – Vilnius: Margi raštai, 2008. – 200 p. – ISBN 978-9986-09-347-3
 Suomija ir Lietuva: istorinių ir kultūrinių ryšių vagos: straipsnių rinkinys. – Vilnius: Margi raštai, 2009. – 469 p. – ISBN 978-9986-09-391-6
 Folkloras ir gyvenimas: straipsnių rinkinys. – Vilnius: Vilniaus pedagoginio universiteto leidykla, 2010. – 488 p. – ISBN 978-9955-20-578-4
 Ąžuolas folklore ir kultūroje: straipsnių rinkinys. – Vilnius: Vilniaus pedagoginio universiteto leidykla, 2010. – 140 p.: iliustr. – ISBN 978-9955-20-557-9
 Bitelė Baublyje: antologija (skirta XIX a. pirmosios pusės Žemaitijos šviesuolio, poeto ir mokslininko Dionizo Poškos atminimui). – Vilnius: Vilniaus pedagoginio universiteto leidykla, 2011. – 229 p.: iliustr. – ISBN 978-9955-20-634-7
 Saulėlydžio atšvaitai: poezija: originali ir vertimai / Šilalės rajono savivaldybės Bijotų seniūnija. – Vilnius: Edukologija, 2012. – 148 p. – ISBN 978-9955-20-781-8
 Suomijos gvardijos šauliai Lietuvoje (1854-1855). - Vilnius , Lietuvos edukologijos universiteto leidykla, 2015 m. - 40 p. : iliustr. - ISBN-978-609-471-010-0
 Lakštingalų krašto šiluma: Suomių rašytoja Maila Talvio ir Lietuva. – Vilnius, Lietuvos edukologijos universiteto leidykla, 2016. – 189 p. – ISBN 978-609-471-067-4
 Profesorius Aukusti Robert Niemi ir Lietuva = Professori Aukusti Robert Niemi ja Liettua. – Vilnius, Margi raštai, 2018. – 272 p. – ISBN 978-9986-09-489-0

Įvertinimas 
 1998 m. Suomijos Liūto riterių Komandoro ordinas
 2005 m. Lietuvos didžiojo kunigaikščio Gedimino ordino Komandoro kryžius 
 2008 m. Jono Basanavičiaus premija 
 2013 m. Dionizo Poškos premija

Šaltiniai 

Lietuvos kalbininkai
Lietuvos vertėjai
Lietuvos tautosakininkai
Lietuvos bibliografai